Nxa Kungela Sivumelwano NgolweSine, Ngizabumba Uhulumende WeZanu PF: Mugabe
Abe MDC bathi ukuthatha inyathelo elinje, kuyabe sokufana lokuthi uMugabe sezibophele wazilengisa esihlahleni
UMongameli Mugabe wazise ngolweSine ukuthi ilanga lingayatshona ibandla leMDC lingalobanga igama egwalweni olukhona oluhlela indlelaokumele kwabelwane ngayo amandla, uzaqhubekela phambili akhethe amalunga edaleleCabinet, abumbe uhulumende omutsha. Iphephandaba likahulumende ele libika ukuthi uMugabe utshele intathelizindaba izolo eZambia ukuthi ukhethwengemfanelo njalo ulamandla wokubumba uhulumende wakhe laloba kulenkulumoezikhona ezokwabelana umbuso. UMugabe wethesa, ikakhulu umkhokheli welinye lamaceleeMDC uMnu Morgan Tsvangirai umlandu wobugovu ngoba esithi ufuna amandla wonkeanikezwe yena. Kodwa uTsvangirai uyakulandula lokhu. UMugabe wethule amazwi langoba ebekhangelele ukuthi uMongameli weSouth Africa, uThabo Mbeki,ongumlamulankunzi kudaba lweZimbabwe, ubezakuya eHarare ngolweSine ukuyahlanganisauMugabe ngokwakhe, uTsvangirai kanye loMnu Arthur Mutambara owelinye lamaceleeMDC. Kodwa uMbeki kasayanga eZimbabwe ngemva kokuba uTsvangirai emazise ukuthiyena uphandle kwelizwe. Amacele womabili eMDC wona athi uMugabe engaqhubekangokubumba uhulumende ongagoqeli lawamacele, uzakuba ephambanise kakhulu njalo lokhukuzakutsho ukutshabalala kwenkulumo. Isiphathamandla seMDC kaTsvangirai, uMnu Sam Sipepa Nkomo utsele uNtungamili Nkomo weStudio 7 ukuthi laloba angakwenza lokhu kasoze avune lutho ngoba umnotholakho konke okungamanga kuhle elizweni kungasoze kuguquke. Kunjalo nje, umsekeli wesikhulumi seMDC ekhokhelwanguMutambara, uMnu Renson Gasela laye ujamile wathi kuyabe kuyikuzibophelauMugabe engalokotha abumbe uhulumende inkulumo zingakaphethwa kwavunyelwana. UGasela ugcizelele njalo ukuthi nguhubhu kabhejane imbiko yokuthi ibandla lakhelilakho ukungena kuhulumende weZanu PF. Ekhuluma loNtungamili Nkomo weStudio 7, uGasela uthe nxa ekhona kubandla lakheongaqilwa yiZanu PF athathe isikhundla ayabe esinikiwe, uzahle exotshwekulelibandla, kungakhathalekile kumbe nguMutambara ngokwakhe.